**Тақырыбы:** "Жол қозғалыс ережесі"  
**Мақсаты:** Балаларды жолда жүру ережесімен таныстыру, еске сақтауға үйрету, жол қауіпсіздігін, өз өмірлерін сақтай білуге тәрбиелеу. Жол белгілерін айыра білу дағдыдарын қалыптастыру, жол ережісін білудің маңызды екенін түсіндіру.  
**Көрнекілік:**Жол ережесі туралы суреттер, сызылған жол, бағдаршам, жол белгілерінің макеттері.  
**Өтілу барысы:**  
1. Ұйымдастыру кезеңі  
Шаттық шеңбері  
Құрметті балалар, біз бүгін жолда жүру ережесін қаншалықты білеміз, жол белгілерін айыра аламыз ба, өз өміріміздің қауіпсіздігін сақтай аламыз ба осы тақырыпта ой бөлісеміз.  
**Мұғалім:**Бүгінгі «Жол қозғалыс ережесі» атты тәрбие сағатымызды бастаймыз. - Сәлеметсіңдер ме, балаларІ  
Мен сендерге жұмбақ жасырайын  
«Үш көзі бар қаз - қатар  
Кезек - кезек ашады  
Үшеуінен байқасам  
Үш түсті нұр шашады.»  
- БІЗДІҢ БАЛАЛАР көліктер туралы көп мағлұмат біледі.  
Велосипед, самокат, машинасы бар балалар келеді.  
- Әр түрлі көліктерің болғаны жақсы балалар, бірақ жол ережесін бізде білуіміз керек. Кәне таныс болайық. Балалармен танысу.  
Зуылбек.  
- Менің атым, Зуылбек. Велосипедпен үнемі зуылдап жүремін. Ал мына белгілер көшеде қаптап тұр. Мен оларды қайтем, мен оларсыз - ақ зуылдатам.  
Қызыл жолақпен көмкерілген дөңгелек белгідегі велосипедті көреді.  
- Әй, мынау қандай белгі, мынау менің велосипедім емес пе? Мен үшін жасалған белгі ме?  
- Ия, сен үшін, бұл белгінің аты -«Велосипед жүрмейді»  
- Жүрмейді, тапқан екенсіңдер, мен жүрмейтін жер жоқ, білдіңдер ме, мен үшін көше де саяжай да, арық, аула бәрі ашық. Сендерше айтқанда, қалай еді?... Зеленный свет  
/Сақтандыру белгі ұстаған балаға келеді/  
- Мұны да белгі дейді - ау, көшеге пәтердің жылу батареясы белгісі не үшін керек?  
- Зуылбек - ау бұл да саған керек белгі. Айталық сен велосипедпен зуылдап келесің дейік, қарсы алдыңнан осы белгі кездесті, ендеше алдыңда темір жол бар деген сөз. Ұқтың ба?  
- А.. аа Бұл белгінің де қажеті бола қоймас, салдырлап - гүлдірлеп поезд жеткенше өтіп үлгерем.  
/ Адам сұлбасы салынған көк нұсқау белгісі жанына келеді/  
- Ал, мына белгі не үшін керек?  
- Қара, бұл адамдар өтеді.  
- Велигім тұрғанда мұны қайтем? Автоинспектор басын шайқап.  
Балалар, жолда жүру ережесін, белгілерді Зуылбекті үйретейік. «Сақтансаң сақтаймын» деген сөз бар.  
- Мынау қандай белгі?  
Айналасы қызыл жолақпен көмкерілген, үшбұрыш.  
- Ескерту белгісі Нүкеш  
Қып - қызыл үшбұрыш  
Ескерту белгісі мен болам  
«Қауіптен сақ бол»- деп сәт - сапар жолдағам  
Аман - сау жүреді жаяу да көлік те  
Мен берген белгіні Сақтағың, қолданғын  
\*\*\*\*\*  
Тиым салу белгісі - Қызыл жолақпен көмкерілген дөңгелек  
Қызылмен боялған, шеңберлі аумақты Сұлу  
Тиымшыл белгімін, қаталмын, салмақты  
Мен тұрған жерлерде қақың жоқ жүруге  
Қауіп бар бағдарла, көз салып жан - жаққа.  
\*\*  
Нұсқау белгісі - көк түсті төртбұрыш  
Баратын жеріңнің бағытын, тұрағын Мерей  
Үн - түнсіз жөн айтып, жол нұсқап тұрамын  
Күндіз де түнде де от болып жанады  
Көк түске боялған төртбұрыш шырағым.  
Зуылбек:  
- Балалар сендерге көп рахмет, мен зуылдайын. Сау болыңдар. Сау болыңыз, аға автоинспектор.  
- Балалар сендер бұл белгілерді біліп жүріңдер. Ал, енді қауіпсіздік ережелерін есімізге сақтайық  
1. Жолдан жаяу жүргіншілерге арналған жерден өт  
2. Жолдан өтерде алдымен солға ал бөлгіш жолақтан кейін оңға қара  
3. Жолдан бағдаршамның жасыл түсі жанғанда ғана өт  
4. Егер, жаяу жүргіншілрге арналған жол болмаса жаяу жүргінші жолдың шетімен қозғалысқа қарсы жолмен жүруге тиісті.  
5. Жолдың машина жүретін бөлігінде ойнауға болмайды.  
6. Келе жатқан машина алдынан жолды кесіп жүгірме.  
7. Машинадан түскенде артынан айналып өту керек.  
- Ал, балалар бағдаршамның үш көзі туралы айтып беріңдерші  
- Бір көзім «кідір» дейді, Санжар  
- Бір көзім «жүгір» дейді,  
- Бір көзім «абайла» дейді,  
Карап ал маңайға дейді.  
Бағдаршам:  
Қызыл көзін ашқанда, Азамат  
Сынық сүйем баспа алға.  
Сары көзін ашқанда, Индира  
Қарап қалма аспанға.  
Жасыл көзін ашқанда,Нұрсұлтан  
Жүре бергін жасқанба.  
Ал қазір «Жолдан дұрыс өт» ойынын ойнайық. Балалармен бірге жолдан өтеді.  
Жарайсыңдар, балалар! Бәрің де жолдан дұрыс өттіңдер! Жолда үнемі осы жүргіншілерге арналған жол арқылы жүріп, жол ережесін есте ұстаңдар.  
Ендеше біз ойынымызды әнмен аяқтайық.  
«Көшеде сақ бол!»  
Көшеде біз сақ болайық, Бексұлтан  
Қайғырмасын ата - ана.  
Жолда сен бол лайықты,  
Балалар атына.  
Жолда жүру ережесін, Қуаныш  
Білгенің бес саусақтай.  
Сонда ғана жүре аласың,  
Сен өзіңді сау сақтап.  
Рахмет, жарайсыңдар, балалар! Сендер үшін қуаныштымын. Көше тәртібін қарау үшін қызметіме кеттім. Сау болыңдар, балалар.